en en pt en id en en en gu gu gu gu gu gu gu gu gu gu en en en en en en gu gu gu gu gu gu gu gu en en en en zh en en gu gu en en en en
GujaratiDroid – Making life better
આપણે કેટલા સ્વતંત્ર છીએ, આપણી ઇરછાઓ કેટલી સ્વતંત્ર છે
મોટા ભાગના લોકો માને છે કે આપણી ઇરછાઓ, વિચાર અને માન્યતાઓ સ્વતંત્ર છે. આપણે આપણી ઇરછાઓ પ્રમાણે કંઈપણ કરી શકિયે છીએ. જો આપણી ઇરછા બ્લુ ટીશર્ટ ની જગ્યાએ રેડ ટીશર્ટ પહેરવાની હોય તો આપણે રેડ ટીશર્ટ પહેરીએ છીએ, જો આપણી ઇરછા ચાઇનીસ ની જગ્યાએ પંજાબી ખાવાની હોય તો આપણે તેમ કરીએ છીએ તથા જો આપણી પાસે પૂરતા રૂપિયા હોય તો આપણે આપણી ઇરછા પ્રમાણે નું ઘર , કાર કે કોઈ ઇલેક્ટ્રોનિક્સ ગેજેટ ખરીદી શકીયે છીએ અને આપણી ઇરછા પ્રમાણે કોઈ પણ જગ્યાએ ફરી શકીએ છીએ. એટલેકે જાણે આપણી ઇરછાઓ સ્વતંત્ર હોય તેમ જણાય છે. પણ શું આ બધી ઇરછાઓ સ્વતંત્ર છે કે તે પહેલેથી જ નક્કી હોય છે?
વાસ્તવમાં આપણી પસંદ-નાપસંદ એ મૂળભૂત બે બાબતો પર આધાર રાખે છે: આપણો સ્વભાવ (nature-DNA ) અને આપણો ઉછેર (nurture). અથવાતો આપણો વારસો અને પરિસ્થિતિ એટલેકે એ વાતાવરણ કે જેમાં આપણો ઉછેર થયો હોય છે. માણસ ને પોતાના માતા-પીતા દ્વારા મળતો જિનેટિક (DNA ) વારસો અને પરિણામે જિનેટિક સ્વભાવ નિશ્ચિત હોય છે. તથા જન્મ થી જ માણસ કૌટુંબિક માન્યતાઓ અને સામાજિક શરતો (conditioning ) સાથે મોટો થાય છે. આ બધી બાબતો માણસ ના અસ્તિત્વ (survival ) માટે જરૂરી છે.
આમ મોટા (પુખ્ત) થવાની આ પ્રોસેસ દરમ્યાન, આપણે કેટલીક માન્યતાઓ અને શરતો સ્વીકારતા(કે માનતા-believe) થઇ જઈએ છીએ, આ માન્યતાઓ આપણને આપણા કુટુંબ , મિત્રો, શિક્ષકો, અજાણ્યા લોકો, મીડિયા કે TV , પુસ્તકો, અને આપણા અનુભવ જ્ઞાન થી મળે છે. આમ એક પુખ્ત વય ની વ્યક્તિ તરીકે આપણે આપણા જિનેટિક (genetics ) વારસા અને આ બધી બાબતોનું મિશ્રણ (mixture ) હોઈએ છીએ. તેજ આપણું પ્રોગ્રામિંગ (programming ) છે, આપણા મગજ (મન) નું કોડિંગ છે.
આમ આપણા બધાજ નિર્ણય, પસંદ-નાપસંદ, વિચારો અને તેના પરિણામે મળતા કાર્યો એ આપણા પ્રોગ્રામિંગ થયેલા મગજ માંથી જ ઉદ્ભવે(જન્મે) છે. આ પ્રોગ્રામિંગ નો કેટલોક ભાગ કુદરતી હોય છે તો બાકીનું પ્રોગ્રામિંગ વાતાવરણ દ્વારા થાય છે. વાસ્તવમાં, ત્યાં કઈ પણ શુધ્ધ (pure) નિર્ણય(decision) કે ઇરછા (desire) જેવું હોતું નથી.
તો, શું આ સારું છે કે ખરાબ? એ કહેવું મુશ્કેલ છે. પણ આપણે એ સમજી શકીએ છીએ કે જેને આપણે સ્વતંત્ર ઇરછા કહેતા હતા તે વાસ્તવ માં આપણા પ્રોગ્રામિંગ ની ગુલામ છે. જો તમે કોઈ ડુંગળી ન ખાતી વ્યક્તિને પૂંછો કે ” શા માટે તમે ડુંગળી કે લસણ નથી ખાતા?” તો કદાચ તે જવાબ આપશે કે “તે ખાવું તે ખરાબ છે” અને “તમે આ નિર્ણય પર કેમ આવ્યા?” તો કદાચ તે જવાબ આપશે કે તેને એવું કહેવામાં આવ્યું છે કે ડુંગળી કે લસણ ખાવું તે યોગ્ય નથી. કદાચ તે વ્યક્તિ કોઈ ધાર્મિક કે વૈજ્ઞાનિક તર્ક પણ રજૂ કરે અને અંતે તો આ તર્ક બીજા દ્વારા જ મળેલો હોય છે એટલેકે આ પ્રકાર નું પ્રોગ્રામિંગ(કોડિંગ) સામાજિક વતાવરણ કે કૌટુંબિક વતાવરણ દ્વારાજ થતું હોય છે. પહેલી દ્રષ્ટિએ ડુંગળી કે લસણ ન ખાવું તે સ્વતંત્ર ઇરછા (નિર્ણય) હોય તેવું લાગી શકે પણ અંતે તો એ માણસના પ્રોગ્રામિંગની જ નીપજ છે. આપણી ઇરછાઓ કે નિર્ણયો સ્વતંત્ર નથી હોતા એ બાબતે કદાચ તમારા મન માં અણગમો કે વિરોધ ની લાગણી જન્મી હોઈ શકે તો યાદ રાખો કે તે પણ પ્રોગ્રામિંગ ને કારણે જ છે. જયારે માણસ ની હાર્ડ વાયર થયેલી માન્યતા નું ખંડન થાય છે ત્યારે હંમેશા વિરોધ ની લાગણી પેદા થાય છે. અને આ વિરોધ ની લાગણી એ આપણા પ્રોગ્રામિંગ થયેલા મન ને કારણેજ હોય છે. ખરા અર્થમાં સ્વતંત્ર વિચાર કે દ્રષ્ટિકોણ ત્યારે કહેવાય કે જયારે પોતાની માન્યતાનું કે વિચારોનું ખંડન થતું હોવા છતાં આપણે શાંત મને નવા વિચારોને સાંભળી કે વાંચી શક્યે અને યોગ્ય લાગે તો સ્વીકારીએ અને આપણા મન નું રિપ્રોગ્રામીંગ (નવું પ્રોગ્રામિંગ) આપણી જાતે કરીએ. આ બાબત માં મોટા ભાગના વૈજ્ઞાનિકો વધારે સ્વતંત્ર હોય છે તેમ કહી શકાય કારણકે તેઓ હંમેશા નવું સત્ય સ્વીકારવા અને જૂનું સત્ય કે જે ખોટું સાબિત થયું હોય છે તેને રિજેક્ટ કરવા માટે તૈયાર હોય છે. પોતાના સંતાનને વૈજ્ઞાનિક કે ગણિતશાસ્ત્રી બનાવવા માંગતા વાલીઓ જાણતા કે અજાણતાંજ પોતાના સંતાનના મનમાં દ્રઢ માન્યતાઓનું રોપણ કરે છે. જેને કારણે તેઓ નવી વિચારધારાઓ પ્રત્યે જડ વલણ દાખવે છે અને ગણિત કે વિજ્ઞાન માં ફેઈલ થાય છે. અહીં ફેઈલ થવું એટલે નાપાસ થવું નહિ પરંતુ વૈજ્ઞાનિક દ્રષ્ટિકોણ કેળવવામાં નિષ્ફળ જવું.
જો આપણે કોઈ સમાન વિચારધારા ધરાવતા બે મિત્રોને પૂછીએ કે: ” તમે સાથે કોઈ જગ્યાએ જઈ રહ્યા હોય અને રસ્તામાં તમે જુઓ છો કે એક વ્યક્તિ બીજી વ્યક્તિને મારવાનો પ્રયત્ન કરે છે, તો તમે શું કરશો?” કદાચ પહેલો મિત્ર કહેશે કે હું માત્ર પોલીશ ને જાણ કરીશ, જયારે કદાચ બીજો મિત્ર કહેશે કે હું બીજી વ્યક્તિને મારા જીવ ના જોખમે બચાવવા પ્રયત્ન કરીશ. સમાન વીચારધારા ધરાવતા હોવા છતાં આ બંને મિત્રો નું આ ઘટના પત્યે રિએકશન અલગ અલગ છે. આવું એટલા માટે હોય છે કારણકે બંને નો બેઝિક સ્વભાવ તેમના ઉછેર અને વાતાવરણ દ્વારા અલગ અલગ રીતે ઘડાનો હોય છે. બંને નું રિએકશન(વર્તન) એ તેમની સ્વતંત્ર ઇરછા દ્વારા નક્કી થયું હોય તેમ લાગે છે પણ હકીકતે તે પહેલેથીજ તેમના પ્રોગ્રામિંગ દ્વારા નક્કી હોય છે.
ખરેખર તો સ્વતંત્ર નિર્ણય ત્યારે કહેવાય કે જો પહેલો મિત્ર ફાઇટ કરે અને બીજો પોલીસ ને જાણ કરે. પણ આપણું પ્રોગ્રામ થયેલું મન હંમેશા એવીજ રીતે વર્તન કરે છે કે જેવી રીતે તે પ્રોગ્રામ થયેલું હોય છે.
ખરી સ્વતંત્રા કે સ્વતંત્ર ઇરછા ત્યારેજ મળે છે જયારે આપણે આપણા પ્રોગ્રામિંગ થી પણ આગળ જઈ શકીએ. આપણા બેઝિક જેનેટિક વર્તન ને પહોંચી વળવું શક્ય નથી પરંતુ એ શક્ય છે કે આપણે આપણી પરિસ્થિતિ, માન્યતાઓ, વિચારો કે ખ્યાલ (concept ) થી આગળ વધીને ખરા અર્થ માં સ્વતંત્ર બનીએ. એક વખત આપણે આપણા પ્રોગ્રામિંગ ને પહોંચી વળીએ એટલે ખરા અર્થમાં આપણે સ્વતંત્ર છીએ તેમ કહી શકાય.
Author gujaratidroidPosted on 19/03/201822/03/2018Categories philosophyTags life, mind, philosophy2 Comments on આપણે કેટલા સ્વતંત્ર છીએ, આપણી ઇરછાઓ કેટલી સ્વતંત્ર છે
Page 1 Page 2 … Page 8 Next page
all the content in this site is copyright protected. it may not be copied or reproduced in any form or by any means without permission, in writing, from the owner and author of the site.
© 2018 gujaratidroid.com All Rights Reserved
આપણે કેટલા સ્વતંત્ર છીએ, આપણી ઇરછાઓ કેટલી સ્વતંત્ર છે
શુન્ય ભાગ્યા શુન્ય કેટલા ? (0/0 = ?)
કેવી રીતે બનાવશો બૂટેબલ (Bootable ) પેનડ્રાઈવ
કોમ્પ્યુટર બૂટિંગ, બુટ મેનુ તથા બાયોસ (BIOS) પરિચય
વિજળી ના બિલ ની ગણતરી જાતે કેમ કરશો
મોબાઈલ કે લેપટોપ ની બેટરી નું આયુષ્ય(આવરદા) કેમ વધાર શો
Android ફોન ને Root કેવી રીતે કરશો ?
Symbian થી Android સુધીની સફર
Vijay gohel on આપણે કેટલા સ્વતંત્ર છીએ, આપણી ઇરછાઓ કેટલી સ્વતંત્ર છે
@vkch4vda on આપણે કેટલા સ્વતંત્ર છીએ, આપણી ઇરછાઓ કેટલી સ્વતંત્ર છે
GujaratiDroid Proudly powered by WordPress